കോവിഡ്: കൂടുതല് ഇളവുകള്:ഞായറാഴ്ച മുതല് കുവൈത്ത് വിമാനത്താവളം പൂര്ണ പ്രവര്ത്തന ശേഷിയില് കുവൈത്ത് സിറ്റി: കുവൈത്ത് അന്താരാഷ്ട്ര വിമാനത്താവളം ഒക്ടോബര് 24 മുതല് പൂര്ണതോതില് പ്രവര്ത്തിക്കും. ഇതിനുവേണ്ട ക്രമീകരണങ്ങള് വരുത്താന് മന്ത്രിസഭ വ്യോമയാന വകുപ്പിനെ ചുമതലപ്പെടുത്തി. മന്ത്രിസഭയുടെ അനുമതി ലഭിക്കുന്നമുറക്ക് പൂര്ണ തോതില് പ്രവര്ത്തിക്കാന് സജ്ജമാണെന്ന് വ്യോമയാന വകുപ്പ് നേരത്തെ അറിയിച്ചിരുന്നു. നിലവില് പ്രതിദിനം 10,000 ഇന്കമിങ് യാത്രക്കാന് എന്ന നിയന്ത്രണത്തോടെയാണ് വിമാനത്താവളം പ്രവര്ത്തിക്കുന്നത്. ഇൗ നിയന്ത്രണം നീക്കുന്നതോടെ വിമാന ടിക്കറ്റ് നിരക്ക് ഗണ്യമായി കുറയും. 35 അന്താരാഷ്ട്ര വിമാന കമ്ബനികള്ക്കാണ് നിലവില് കുവൈത്തില്നിന്ന് സര്വിസിന് അനുമതിയുള്ളത്. ഇത് 52 ആക്കി ഉയര്ത്തും. കഴിഞ്ഞ ആഗസ്റ്റ് ഒന്നിനാണ് കുവൈത്ത് അന്താരാഷ്ട്ര വിമാനത്താവളത്തില് വാണിജ്യ സര്വിസുകള് പുനരാരംഭിച്ചത്. രണ്ടു മാസം പിന്നിട്ടപ്പോള് ലോകത്തിലെ വിവിധ നഗരങ്ങളിലേക്ക് നേരിട്ടുള്ള സര്വിസുകള് ഉണ്ടെങ്കിലും വിമാനത്താവളത്തിെന്റ പ്രവര്ത്തനം പൂര്ണതോതില് ആയിരുന്നില്ല. പ്രതിദിന യാത്രക്കാരുടെ എണ്ണത്തില് നിയന്ത്രണം ഏര്പ്പെടുത്തിയതാണ് ഇതിന് കാരണം. സീറ്റുകള് പരിമിതമായതിനാല് കൂടിയ നിരക്കാണ് വിമാനക്കമ്ബനികള് ഈടാക്കുന്നത്. രാജ്യത്തെ കോവിഡ് സാഹചര്യം മെച്ചപ്പെട്ടതോടെയാണ് വിമാനത്താവള പ്രവര്ത്തനശേഷി വര്ധിപ്പിക്കാന് മന്ത്രിസഭ അനുമതി നല്കിയത്.